Kliima on Mauritiusel mõnusalt troopiliine, aasta keskmine õhutemperatuur on 22-30 °C ja vesi 22-27 °C. Mauriitslased ise ütlevad, et neil on ainult kaks aastaaega - suvi (novembrist aprillini, õhk 23-33 °C) ja talv (maist oktoobrini, õhk 17-23 °C). Parim aeg saare  külastamiseks on oktoobrist aprillini. Kuigi detsembri keskpaigast kuni veebruari lõpuni võib esineda troopilisi tsükloneid, pole kohalike väitel viimased paar aastat neid ette tulnud. Nii et tegelikult sinna võib sõita aasta läbi, nagu seda teevad prantslased, itaallased, britid ja sakslased, kes on põhilised saare külastajad.